**ՈՐՈՇՈՒՄ № Հ/142-2023-Ա**

**Վարչական տույժ նշանակելու մասին**

քաղաք Կապան 18 .04.2023թ.

Ես՝ Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի տեղակալ Արազ Պապիկյանս, ուսումնասիրելով «ՍԻՍԻԱՆՍԻԹԻ» ՍՊԸ-ում (ՀՀ, Սյունիքի մարզ, ք․Սիսիան, Որոտան փող․ թիվ 2/36-2) խանութ-սրահում իրականացված հրդեհատեխնիկական հետազոտության արդյունքում 02.03.2023 թվականին կազմված N Հ/142-2023-Ա հրդեհատեխնիկական հետազոտության արձանագրությունը և վարչական վարույթի նյութերը՝

**ՊԱՐԶԵՑԻ**

Տեսչական մարմնի ղեկավարի 17.02.2023 թվականի N Հ/142-2023-Ա հանձնարարագրի հիման վրա Տեսչական մարմնի՝ Սյունիքի տարածքային բաժնի կողմից հրդեհատեխնիկական հետազոտություն է իրականացվել ՀՀ, Սյունիքի մարզ, ք․ Սիսիան Որոտան փող․ թիվ 2/36 հասցեում գործող «ՍԻՍԻԱՆՍԻԹԻ» ՍՊԸ-ին պատկանող խանութ- սրահում տեխնիկական և հրդեհային անվտանգության պահանջների կատարման վերաբերյալ։

Կատարված հրդեհատեխնիկական հետազոտության արդյունքում 02.03.2023թ․ կազմվել է թիվ Հ/142-2023-Ա արձանագրությունը՝ համաձայն որի պարզվել է, որ չի կատարվել տեխնիկական և հրդեհային անվտանգության պահանջների հետևյալ կետերը․

**1.** Առևվտրի և հասարակական սննդի օբյեկտները սարքավորված չեն հրդեհի ազդանշանման ինքնաշխատ համակարգերով։ Հիմք՝ ՀԱԿ (հրդեհային անվտանգության կանոններ)՝ հաստատված ՀՀ ՏԿԱԻ նախարարի 2015 թվականի հունիսի 18-ի թիվ 595-Ն հրամանով, բաժին 1, գլուխ 7, կետ 81) ։

**2.** Հակահրդեհային ինքնաշխատ համակարգերից հրդեհի տագնապի ազդանշանը պետք է փոխանցվի լիազոր մարմնին։ Հիմք՝ ՀԱԿ՝ հաստատված ՀՀ ՏԿԱԻ նախարարի 2015 թվականի հունիսի 18-ի թիվ 595-Ն հրամանով, բաժին 1, գլուխ 7,կետ 81) ։

**3.** Հակահրդեհային ինքնաշխատ համակարգը պետք է գտնվի սարքին վիճակում։ Հիմք՝ ՀԱԿ՝ հաստատված ՀՀ ՏԿԱԻ նախարարի 2015 թվականի հունիսի 18-ի թիվ 595-Ն հրամանով, բաժին 1, գլուխ 7, կետ 100) ։

4․ Օբյեկտն ապահովված չէ հրդեհաշիջման սկզբնական միջոցներով։ Հիմք՝ ՀԱԿ՝ հաստատված ՀՀ ՏԿԱԻ նախարարի 2015 թվականի հունիսի 18-ի թիվ 595-Ն հրամանով, գլուխ 8, կետ 504) ։

**2023թ. ապրիլի 4-ին՝ ժամը 11:00-ին,** Սյունիքի տարածքային բաժնում նշանակվել է վարչական իրավախախտման վերաբերյալ գործի քննություն **(փոստային առաքում՝ LO108652805AM)**, որի մասին ծանուցվել է «ՍԻՍԻԱՆՍԻԹԻ» ՍՊԸ-ի տնօրեն Գրիգոր Դավթյանը (անձնագիր՝AS0679534, տրված 07․04․2019, 007-ի կողմից, հասցե՝ ք․ Երևան,Ա․ Տիգրանյանի փող․5/2 բն․ 48)։ Վերջինիս, պատշաճ ծանուցման փաստը չի հիմնավորվել, որի հետևանքով սույն թվականի ապրիլի 18-ին նշանակվել է գործի նոր քննութույն, որի վերաբերյալ ծանուցագիրը տեղադրվել է <https://www.azdarar.am/> կայք էջում **(նույնականացման համար՝ 1275809)**՝ արդյունքում համարվելով պատշաճ ծանուցված։ Գրիգոր Դավթյանը պատշաճ ծանուցված լինելով՝ չի ներկայացել գործի քննությանը, վերջինիս կողմից գործի քննությունը հետաձգելու միջնորդություն, կամ գրավոր դիրքորոշում չի ներկայացվել։

**Վարչական իրավախախտումների վերաբերյալ ՀՀ օրենսգրքի 187-րդ առաջին հոդվածի մասի համաձայն՝** ձեռնարկություններում, հիմնարկներում, կազմակերպություններում, կոլտնտեսություններում, հասարակական վայրերում, պահեստային շենքերում, հանրակացարաններում և բնակելի տներում, ինչպես նաև համապատասխան օբյեկտներ նախագծելիս և կառուցելիս հրդեհային անվտանգության կանոնները խախտելը կամ չկատարելը, կամ հակահրդեհային գույքի, սարքավորումների, հրդեհները հայտնաբերելու և հանգցնելու ավտոմատ միջոցների օգտագործման ու պահպանության կանոնները խախտելը առաջացնում է տուգանքի նշանակում` սահմանված նվազագույն աշխատավարձի քսանհինգապատիկից հիսնապատիկի չափով:

Այսպիսով, վարչական գործի նյութերում առկա ապացույցներով հիմնավորվել է ՍՊԸ-ի տնօրեն Գրիգոր Դավթյանի կողմից կատարված իրավախախտման փաստը։

Հիմք ընդունելով վերոգրյալը և ղեկավարվելով Վարչական իրավախախտումների վերաբերյալ ՀՀ օրենսգրքի 281-րդ, 282-րդ և 225-րդ հոդվածների դրույթներով՝

**ՈՐՈՇԵՑԻ**

Գրիգոր Դավթյանին ենթարկել վարչական պատասխանատվության՝ Վարչական իրավախախտումների վերաբերյալ ՀՀ օրենսգրքի 187-րդհոդվածի առաջին մասի հատկանիշներով՝ վերջինիս նկատմամբ նշանակելով վարչական տույժ՝ տուգանք, 30000 (երեսուն հազար) ՀՀ դրամ գումարի չափով:

***Ծանոթություն.***

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ Վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը հասցեատիրոջը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ ՀՀ Ֆինանսների նախարարության կենտրոնական գանձապետարանի՝ **900005001517** հաշվեհամարին: Տուգանքի գումարը վճարելիս անհրաժեշտ է «նպատակը» դաշտում նշել որոշման համարը:

|  |  |  |
| --- | --- | --- |
| **ՀԱՐԳԱՆՔՈՎ** |  | **ԱՐԱԶ ՊԱՊԻԿՅԱՆ** |

Ստացա որոշման մեկ օրինակ՝\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_